*Projekts*

Līdzdarbības līgums Nr.2.5.-8-\_\_

# **Par atsevišķu valsts pārvaldes uzdevumu veikšanu**

# **vasaras skolu programmu norisei Latvijā un Latvijas diasporas mītnes zemēs**

# Rīgā       2017.gada \_\_\_.maijā

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretārs **Sandis Voldiņš**, no vienas puses, un

**Biedrība „Trīs reiz trīs”**, reģistrācijas Nr.40008039619, juridiskā adrese: Murjāņu iela 59, Rīga, LV – 1024, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes locekle **Inese Krūmiņa**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.7.1 un 5.1.6punktu,

ievērojot Nacionālās identitātes, pilsoniskās sabiedrības un integrācijas politikas pamatnostādņu 2012. – 2018.gadam (apstiprinātas ar Ministru kabineta 2011.gada 20.oktobra rīkojumu Nr.542) 2.rīcības virziena „Nacionālā identitāte: valoda un kultūrtelpa” 2.3.mērķi „Nostiprināt latvisko kultūrtelpu kā sabiedrību saliedējošu pamatu un veicināt piederību kultūrtelpai lokālajā, nacionālajā un Eiropas līmenī” un 2.4.mērķi „Nostiprināt ārzemēs dzīvojošo latviešu latvisko identitāti un piederību Latvijai”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu vasaras skolu programmu norisei Latvijā un Latvijas diasporas mītnes zemēs” rezultātus, noslēdz šāda satura līdzdarbības līgumu (turpmāk – Līgums):

**1. Līguma priekšmets**

* 1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus vasaras skolu programmu norisei Latvijā un Latvijas diasporas mītnes zemēs (turpmāk – Pārvaldes uzdevumi):
		1. sniegt atbalstu diasporas un Latvijas vairākpaaudžu ģimeņu saietu rīkošanai pēc latviešu diasporas organizāciju izveidotajām 3 x 3 nometņu organizēšanas metodēm, kas paredz pasākumus vairākpaaudžu latviešu ģimenēm (arī jauktām ģimenēm, kurās vismaz viens pieaugušais ģimenes loceklis runā latviski), kas paplašina latviskas zināšanas, stiprina latviskas ģimenes, sekmē latviskas kopības izjūtu un draudzību veidošanos;
		2. sniegt atbalstu diasporas un Latvijas jauniešiem paredzētu semināru rīkošanai pēc latviešu diasporas organizāciju izveidotajām 2 x 2 nometņu organizēšanas metodēm, lai stiprinātu latvisko identitāti, veicinātu jauniešu sadarbību un piederību Latvijai, un latvisko tradīciju apguvi;
		3. nodrošināt lektoru piesaisti no Latvijas latviešu diasporas organizāciju rīkotajos vairākpaaudžu ģimeņu saietos Latvijas diasporas mītnes zemēs un jauniešiem paredzētajos semināros;
		4. nodrošināt informācijas apriti un publicitāti par diasporas un Latvijas vairākpaaudžu ģimeņu saietiem un jauniešiem paredzētajiem semināriem Latvijā un Latvijas diasporas mītnes zemēs.
	2. Pārvaldes uzdevumu veikšanas laiks ir2017. un 2018.gads.
	3. Pārvaldes uzdevumu veikšanas vietas ir Latvija un valstis ar ievērojamu un aktīvu Latvijas diasporu, bet obligāti – Eiropas valstis, Ziemeļamerika un Austrālija.

**2. Valsts pārvaldes uzdevumu izpildes kārtība un sasniedzamie rezultāti**

* + 1. *Pilnvarotā institūcija* apņemas sniegt atbalstu diasporas un Latvijas vairākpaaudžu ģimeņu saietu rīkošanai pēc latviešu diasporas organizāciju izveidotajām 3 x 3 nometņu organizēšanas metodēm:
		2. ik gadu Pārvaldes uzdevumuveikšanas vietās nodrošināt 8 (astoņus) vairākpaaudžu ģimeņu saietus:
			1. kas paplašina latviskas zināšanas, stiprina latviskas ģimenes, sekmē latviskas kopības izjūtu un draudzību veidošanos;
			2. kuros piedalās latviešu ģimenes (arī jauktas ģimenes, kurās vismaz viens pieaugušais ģimenes loceklis runā latviski) vairākās paaudzēs – divu paaudžu ģimenes (vecāki vai vecvecāki, vai aizbildņi kopā ar nepilngadīgajiem bērniem) un trīs paaudžu ģimenes;
			3. tai skaitā ik gadu noorganizēt un finansiāli atbalstīt 2 (divas) vairākpaaudžu 3 x 3 nometnes (vidēji ar 330 (trīs simti trīsdesmit) dalībniekiem) Latvijā, kā arī finansiāli un saturiski atbalstīt 3 (trīs) nometnes Eiropā (ārpus Latvijas), 2 (divas) nometnes Amerikas Savienotajās Valstīs un 1 (vienu) nometni Austrālijā – katra nometne ārpus Latvijas vidēji ar 75 (septiņdesmit pieciem) dalībniekiem;
		3. nodrošināt latviešu diasporas ģimeņu no Krievijas dalību Latvijā rīkotajos vairākpaaudžu ģimeņu saietos;
		4. katrā Latvijā notiekošajā ģimeņu saietā nodrošināt vidēji 35 (trīsdesmit piecus), bet katrā ārpus Latvijas notiekošajā ģimeņu saietā – vidēji 12 (divpadsmit) tematiskās ievirzes pasākumus, kas sagatavoti atbilstoši dalībnieku vecuma grupām;
		5. veicināt latviešu diasporas jaunās paaudzes valodas prasmju attīstīšanu un uzlabošanu latviskā vidē, nodrošinot latviešu valodas lietošanu bērnu nodarbībās un neformālajās aktivitātēs.
	1. *Pilnvarotā institūcija* apņemas sniegt atbalstu diasporas un Latvijas jauniešiem paredzētu semināru rīkošanai pēc latviešu diasporas organizāciju izveidotajām 2 x 2 nometņu organizēšanas metodēm, ik gadu Latvijā nodrošinot viena semināra (vismaz 70 (septiņdesmit) dalībniekiem) norisi, lai stiprinātu latvisko identitāti, veicinātu jauniešu sadarbību un piederību Latvijai un latvisko tradīciju apguvi.
	2. *Pilnvarotā institūcija* apņemas nodrošināt ieviržu vadītāju un lektoru piesaisti no Latvijas latviešu diasporas organizāciju rīkotajos vairākpaaudžu ģimeņu saietos Latvijas diasporas mītnes zemēs un jauniešiem paredzētajos semināros:
		1. gada laikā nodrošināt kopā 15 (piecpadsmit) jeb vidēji 2 – 3 (divu līdz trīs) ieviržu vadītāju un lektoru no Latvijas līdzdalību katrā no 3 (trīs) Eiropā, 2 (diviem) Amerikas Savienotajās Valstīs un 1 (vienā) Austrālijā rīkotajiem vairākpaaudžu ģimeņu saietiem;
		2. nodrošināt vismaz 8 (astoņu) Latvijas lektoru līdzdalību katrā no jauniešiem paredzētajiem semināriem.
	3. *Pilnvarotā institūcija* apņemas nodrošināt informācijas apriti un publicitāti par diasporas un Latvijas vairākpaaudžu ģimeņu saietiem un jauniešiem paredzētajiem semināriem Latvijā un Latvijas diasporas mītnes zemēs:
		1. nodrošināt savlaicīgu informāciju Latvijas un Latvijas diasporas sabiedrībai par vasaras skolu programmas pasākumu – vairākpaaudžu ģimeņu saietu un jauniešiem paredzēto semināru – norises laiku un vietu Latvijā un Latvijas diasporas mītnes zemēs;
		2. nodrošināt publicitāti par vairākpaaudžu ģimeņu saietiem un jauniešiem paredzētajiem semināriem Latvijā un Latvijas diasporas mītnes zemēs.
	4. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	5. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.

**3. Savstarpējo norēķinu kārtība**

3.1. MINISTRIJA, pamatojoties uz likumu „Par valsts budžetu 2017.gadam”, valsts budžeta apakšprogrammas 22.10.00 „Sabiedrības saliedētības pasākumi” finanšu līdzekļu sadales komisijas sēdes 2016.gada 15.decembra sēdes protokolu Nr.1 un kultūras ministres 2016.gada 15.decembra apstiprināto tāmi, un konkursa komisijas 2017.gada 19.aprīļa lēmumu, piešķir *Pilnvarotajai institūcijai* finansējumu **75 000,00 *euro*** (septiņdesmit pieci tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma pielikums Nr.1) Pārvaldes uzdevumu īstenošanai un rezultātu sasniegšanai 2017.gadā.

3.2. MINISTRIJA finansējumu Pārvaldes uzdevumu īstenošanai 2017.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma abpusējas parakstīšanas.

3.3. Puses likumā par valsts budžetu 2018.gadam Pārvaldes uzdevumu īstenošanai pieejamā finansējuma ietvaros apņemas ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķu finansēšanas līgumu par 2018.gadā sasniedzamo rezultatīvo rādītāju apjomu un finansējumu.

* 1. *Pilnvarotā institūcija* ne vairāk kā 10 % no Pārvaldes uzdevumu īstenošanai piešķirtā finansējuma drīkst izlietot Pārvaldes uzdevumu īstenošanai nepieciešamo administratīvo izmaksu segšanai.
	2. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma pielikums Nr.1) izdevumu pozīcijās Nr. 1.1., 1.2. un 1.3. vairāk kā 10 % apmērā no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.

3.6. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4. Pārskatu sniegšanas un darbības kontroles kārtība**

4.1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē MINISTRIJA.

4.2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcijas* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.

* 1. *Pilnvarotā institūcija* ne vēlāk kā līdz Līguma izpildes perioda katra kalendārā gada 15.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	2. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.

**5. Pušu atbildība**

5.1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.

5.2. *Pilnvarotā institūcija* ir atbildīga par darbiem, ko Pilnvarotās institūcijas vietā veikušas trešās personas.

5.3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.

5.4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.

**6. Nepārvarama vara**

6.1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.

6.2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

7.1. Līgums stājas spēkā ar tā parakstīšanas dienu un ir spēkā līdz 2018.gada 31.decembrim vai līgumsaistību pilnīgai izpildei.

7.2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.

7.3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.

7.4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.

7.5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:

* + 1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai nākotnē var kaitēt MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.

7.6. Pilnvarotā institūcija ne vēlāk kā 5 (piecu) darba dienu laikā pēc Līguma izbeigšanas:

7.6.1. atmaksā valsts budžetā neizlietotos finanšu līdzekļus;

* + 1. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
		2. iesniedz MINISTRIJAI Līguma izpildes pārskatu.

**8. Citi noteikumi**

8.1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.

8.2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.

8.3. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.

8.4. Līgums ar 2 (diviem) pielikumiem sastādīts 2 (divos) eksemplāros latviešu valodā, katrs uz 11 (vienpadsmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija** K.Valdemāra iela 11a, Rīga, LV-1364Reģ. Nr. 90000042963Valsts kase Kods: TRELLV22Konts: LV84TREL2220511063000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Trīs reiz trīs”**Murjāņu iela 59, Rīga, LV-1024Reģ. Nr. 40008039619Valsts kase Kods: TRELLV22Konts: LV11TREL9227111001000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|                S.Voldiņš |                I.Krūmiņa |

Pielikums Nr.1

2017.gada \_\_\_.maija

līdzdarbības līgumam Nr.2.5.-8-\_\_

**Biedrības „Trīs reiz trīs” valsts pārvaldes uzdevumu īstenošanai
nepieciešamo izdevumu tāme 2017.gadam**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pozīcijas nosaukums** | **Vienība** | **Vienību skaits** | **Vienības izmaksas(*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  |  | **67 500** |
|  | **Izmaksas atbalsta sniegšanai diasporas un Latvijas vairākpaaudžu ģimeņu saietu organizēšanai** |  |  |  | **50 600** |
| 1.1.1. | Telpu nomas un ēdināšanas izdevumi 3 x 3 nometnēs Amerikas Savienotajās Valstīs | pasākums | 2 | 5 100 | 10 200 |
| 1.1.2. | Telpu nomas un ēdināšanas izdevumi 3 x 3 nometnēs Austrālijā | pasākums | 1 | 4 200 | 4 200 |
| 1.1.3. | Telpu nomas un ēdināšanas izdevumi 3 x 3 nometnēs Īrijā | pasākums | 1 | 5 900 | 5 900 |
| 1.1.4. | Telpu nomas un ēdināšanas izdevumi 3 x 3 nometnēs Lielbritānijā | pasākums | 2 | 2 800 | 5 600 |
| 1.1.5. | Telpu nomas un ēdināšanas izdevumi 3 x 3 nometnēs Latvijā | pasākums | 2 | 9 000 | 18 000 |
| 1.1.6. | Transporta izdevumi 3 x 3 nometnēs Latvijā | pasākums | 2 | 500 | 1 000 |
| 1.1.7. | Ceļa izdevumu un dalības maksas kompensācijas Krievijas latviešu dalībai 3 x 3 | pasākums | 2 | 2 850 | 5 700 |
| **1.2.** | **Izmaksas atbalsta sniegšanai Latvijas jauniešu un Latvijas diasporas jauniešu semināru norisei** |  |  |  | **5 600** |
| 1.2.1. | Telpu nomas un ēdināšanas izdevumi 2 x 2 semināros | pasākums | 1 | 5 600 | 5 600 |
| **1.3.** | **Izmaksas lektoru piesaistīšanai no Latvijas dalībai Eiropas un citās valstīs rīkotajos pasākumos** |  |  |  | **11 300** |
| 1.3.1. | Ceļa izdevumi lektoriem 3 x 3 nometnēs Amerikas Savienotajās Valstīs | personas | 4 | 1 200 | 4 800 |
| 1.3.2. | Ceļa izdevumi lektoriem 3 x 3 nometnēs Austrālijā | personas | 2 | 1 500 | 3 000 |
| 1.3.3. | Ceļa izdevumi lektoriem 3 x 3 nometnēs Īrijā | personas | 4 | 500 | 2 000 |
| 1.3.4. | Ceļa izdevumi lektoriem 3 x 3 nometnēs Lielbritānijā | personas | 5 | 300 | 1 500 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  |  | **7 500** |
| **2.1.** | **Atlīdzība valsts pārvaldes uzdevumu vadībā un koordinēšanā (tostarp grāmatvedības nodrošināšanā) iesaistītajam personālam** | **personu skaits** | **1** | **7 500** | **7 500** |
| **Kopējā summa (*euro*)** | **75 000** |

|  |  |
| --- | --- |
| **Latvijas Republikas Kultūras ministrija**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Biedrība „Trīs reiz trīs”** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|                S.Voldiņš |                I.Krūmiņa |

Pielikums Nr.2

2017.gada \_\_\_.maija

līdzdarbības līgumam Nr.2.5.-8 -\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr. p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |